ইসলামের অভ্যুদয় ও দ্রুত প্রসার খ্রিষ্টান জগতে ঈর্ষা ও আতঙ্কের সৃষ্টি করেছিল। ইসলামের অনুসারী আরবরা মহাপরাক্রমশালী রোমানদের হটিয়ে দিয়ে একে একে তাদের সকল রাজ্য দখল করেছিল। নবম শতাব্দীতে উত্তর আফ্রিকার (মুর) মুসলমানরা স্পেন, পর্তুগাল ও ফ্রান্সের দক্ষিণাংশ দখল করে। এরপর ১৬’শ শতাব্দীতে তুর্কি মুসলমানরা রোমানদের শক্তিশালী ঘাঁটি কনস্টান্টিনোপল জয় করে এবং ক্রমে তারা মধ্য এশিয়া, তুর্কিস্তান বা তুরান থেকে গ্রিস, সাইপ্রাস, মাল্টা, আলবেনিয়া, রোমানিয়া, বুলগেরিয়া, যুগোশ্লাভিয়া ও হাঙ্গেরি পর্যন্ত স্বীয় আধিপত্য বিস্তার করে। আর আফ্রিকার মিসর, সিরিয়া ও সুদান, পশ্চিম এশিয়ার হেজাজ, ইরাক, জর্ডান, ফিলিস্তিন, লিবিয়া ও লেবাননসহ গোটা আরব জাহান এবং এ দিকে ইরান, আফগানিস্তান ও ভারত তাদের অধিকারে আসে। এটাই খ্রিষ্টান জগতের ভীতির কারণ। বিশেষ করে তৃতীয় ক্রুসেড থেকে পরবর্তী কোন যুদ্ধেই তারা জয়লাভে সক্ষম হয়নি। সে সকল পরাজয়ের গ্লানি দূর করতে তাদের মনে প্রতিহিংসা বরাবরই কাজ করছিল। তাই তারা আরব ও তুর্কি মুসলমানদের ক্ষমতা খর্ব করার জন্য বিভিন্ন সময়ে কূটকৌশলের আশ্রয় নেয়। তাদের সে কাজে সহযোগিতা দেয় ফ্রান্স ও রাশিয়া।